જાહેરાત પ્રમાણે સર વિસ્તાર ૧૦૦ કિમી કરતાં વધુમાં હશે, જેમાં ઈન્ડસ્ટ્રીયલ એરિયા ૫૦ કિમી કરતાં વધુ વિસ્તારમાં વિકસાવવામાં આવશે. બાદમાં સરના વહીવટની સર્વોચ્ચ સત્તા ગુજરાત ઈન્ડસ્ટ્રીયલ ડેવલપમેન્ટ બોર્ડને સોંપવામાં આવી. સર વટહુકમ બાદ વાઇબ્રન્ટ ગુજરાત – ૨૦૦૯માં પ્રથમ વખત ધોલેરા સર અને સ્માર્ટ સિટી પ્રોજેક્ટની જાહેરાત કરાઈ. બે વર્ષ બાદ ૨૦૧૧માં અમદાવાદ જિલ્લાના ધોલેરા શહેર આસપાસનાં ૨૨ ગામોના ૯૨,૦૦૦ હેક્ટર વિસ્તારમાં ‘ધોલેરા સ્પેશિયલ ઈન્વેસ્ટમેન્ટ રિજિયન’ની જાહેરાત કરવામાં આવી.